बेटा लाश छोड़कर भागा तो वाइफ ने निभाया 'बेटे का धर्म', ऐसे किया अंतिम संस्कार

भागलपुर. बिहार के भागलपुर में हसबैंड की मौत के बाद वाइफ ने बेटे का धर्म निभाया।उसने हसबैंड की लाश को कंधा दिया, दाह-संस्कार के लिए श्मशान में लोगों से चंदा भी मांगा और खुद ही हसबैंड की लाश को मुखाग्नि दी। महिला का हसबैंड दिव्यांग था और गरीबी से परेशान होकर उसने सुसाइड कर लिया था। हॉस्पिटल में लाश छोड़कर भाग गया था बेटा...

- बरारी श्मशान घाट में रविवार को कमली के इस सामाजिक बदलाव की चर्चा हर किसी के जुबान पर थी।

- गोड्डा के लाहाडीह (थाना गंगटी) गांव के रहने वाले दिव्यांग देवेंद्र चौधरी ने बीमारी और विकलांगता से परेशान होकर देवेंद्र ने जहर खा लिया था।

- रविवार को मायागंज अस्पताल में उसकी मौत हो गई। देवेंद्र की मौत के बाद उसका इकलौता बेटा पंकज चौधरी अस्पताल में पिता की लाश छोड़ कर भाग गया।

- पंकज मानसिक रूप से कमजोर है। बेचारी कमली अकेली पति की लाश को लेकर अस्पताल से पोस्टमार्टम हाउस पहुंची। वहां पति की लाश को कंधा देने वाला कोई नहीं था।

- लाश ले जाने वाले टेम्पो चालक सुमन पाठक के साथ मिलकर कमली ने पति को कंधा दिया और दाह-संस्कार के लिए लाश को बरारी श्मशान घाट ले गई।

चंदा मांगकर किया अंतिम संस्कार

- कमली के पास दाह-संस्कार तक के पैसे नहीं थे। उसने श्मशान घाट में घूम-घूम कर लोगों से चंदा मांगा।

- कमली का दुख सुन कर लोगों ने उसकी मदद की। चंदा जमा कर उसने दाह-संस्कार की वस्तुएं खरीदी और पति की शव को मुखाग्नि दी।

खरीदा कफन, खुद ही मांग का सिंदूर धोया



- पति की मौत के बाद अकेली कमली का साहस किसी सामाजिक बदलाव से कम नहीं था।

- अक्सर पति की मौत के बाद पत्नी बेसुध हो जाती है। उनका रो-रो कर बुरा हाल रहता है।

- लेकिन कमली ने खुद पति के लिए कफन खरीदा। श्मशान में खुद की कलाई की चूड़ी फोड़ी और पति की लाश पर जाकर अपनी मांग का सिंदूर धोया।

- कमली का दुख देख श्मशान राजा का दिल भी पसीज गया। बिना मोटी रकम लिये बरारी में किसी भी लाश का दाह-संस्कार नहीं होता है।

- लेकिन कमली के पति का श्मशान राजा ने मात्र एक रुपए में दाह-संस्कार करवा दिया। वह एक रुपए भी श्मशान राजा नहीं ले रहे थे।

- लेकिन कमली ने कहा कि बिना श्मशान राजा को दक्षिणा दिये बगैर मेरे पति को गति-मुक्ति नहीं मिलेगी।

आगे की स्लाइड्स में देखें अंतिम संस्कार की कुछ चुनिंदा फोटोज...